title: Henry James
text: Henry James (New York, 15 Ebrel 1843 – Londrez, 28 C'hwevrer 1916) a oa ur skrivagner stadunanat, marvet e Bro-Saoz. Ur skrivagner a bouez e voe e dibenn an  ha sellet a reer outañ evel unan eus ar romantourien saoznek vrasañ. Breur e oa d'ar prederour ha psikologour William James ha d'ar skrivagnerez Alice James.
  
  Anavezet eo dreist-holl abalamour d'un toullad romantoù ma teskriv an darempredoù etre Stadunaniz hag Europiz hag o darempred gant ar galloud er gevredigezh. E-touez ar romantoù-se emañ The Portrait of a Lady, The Ambassadors ha The Wings of the Dove.
  
  En e levrioù skrivet diwezhatoc'h e klaskas muioc'h-mui ober gant doareoù-skrivañ nevez. Deskrivañ a rae stad spered an tudennoù hag o emdroadur, evel ma ne veze ket graet kalz gant ar skrivagnerien saoznek betek e vare. Abalamour da se eo bet keñveriet e skridoù gant taolennoù an Impresionourien.
  
  Ouzhpenn romantoù e voe embannet gant Henry James : danevelloù, pennadoù ha levrioù skridvarnerezh, levrioù beaj, pezhioù-c'hoari, arnodskridoù ha kounskridoù.  Daoust ma oa bet ganet er Stadoù-Unanet ez eas da chom da Europa, betek ober e annez e Bro-Saoz ha dont da vezañ Breizhveurad e 1915, bloaz a-raok e varv.
  
  Kinniget e voe e anv meur a wech da gaout ar Priz Nobel evit al Lennegezh, e 1911, 1912 ha 1916.
  
  Oberennoù
  
  Romantoù
  
  Istorioù berr
  
  Dastumadoù
  Terminations (1893)
  The Soft Side (1900)
  The Better Sort (1903)
  New York Edition (1907–1909) 
  Travelling Companions (1919)
  
  Danevelloù beajoù
  Transatlantic Sketches (1875)
  Portraits of Places (1883)
  A Little Tour in France (1884)
  English Hours (1905)
  The American Scene (1907)
  Italian Hours (1909)
  Within the Rim (1918)
  
  Pezhioù-c'hoari
  Theatricals (1894)
  Theatricals: Second Series (1895)
  Guy Domville (1895)
  
  Arnodskridoù ha skrivarnadennoù
  
  Kounskridoù
  A Small Boy and Others (1913)
  Notes of a Son and Brother (1914)
  The Middle Years (1917) 
  Notebooks (Embannadurioù dalif da veur a vare)
  
  Notennoù
  
  Liammoù diavaez
  Wikisource : Henry James 
  
  Ganedigezhioù 1843
  Marvioù 1916
  Skrivagnerien SUA
  Skrivagnerien saoznek